Eelnõu

NARVA LINNAVOLIKOGU
MÄÄRUS

Narva                                                                                             ____.____.2008.a. nr _________

Õpilaspileti väljaandmise kord ja õpilaspileti vorm
Määrus kehtestatakse Haridus- ja Teadusministri 11.08.2008.a. määruse nr 44 „Õpilaspileti väljaandmise kord ja õpilaspileti vorm“ § 2 lõike 5 alusel

§ 1. Õpilaspileti mõiste
Õpilaspilet on algkooli (k.a lasteaed-algkooli), põhikooli ja gümnaasiumi (edaspidi kool) õpilase õppimist tõendav õpilase fotoga dokument, mille annab õpilasele välja kool pärast tema arvamist kooli õpilaste nimekirja direktori käskkirja alusel. 

§ 2. Õpilaspileti väljaandmise ja kasutamise kord
(1) Õpilaspileti annavad välja kõik Narva linna munitsipaalkoolid.
(2) Õpilaspileti väljaandmise eest vastutab kooli direktor. 
(3) Õpilaspileti saamiseks pöördub õpilane või tema seaduslik esindaja kooli juhtkonna poole ja kooli juhtkond väljastab õpilaspileti ühe nädala jooksul.

(4) Õpilaspilet antakse välja tasuta.

(5) Õpilaspileti kasutamise kord koolis sätestatakse  kooli kodukorras.

§ 3. Õpilaspileti vorm
Õpilaspiletile kantavad andmed:

(1) Õpilaspileti plangi esiküljele trükitakse sõnad ”EESTI ÕPILASPILET”.
(2) Õpilaspileti plangi esiküljele trükitakse järgmised tekstid ning kantakse vastavad andmed:
1) kooli nimi; 

2) õpilaspileti number; 

3) õpilase ees- ja perekonnanimi; 

4) õpilase isikukood või selle puudumisel sünniaeg; 

5) õpilaspileti väljaandmise kuupäev. 

(3) Õpilaspiletil on selle omaniku foto.

 (4) Õpilaspileti plangi tagaküljele trükitakse järgmised andmed:
1) õppeaasta; 

2) klass. 

(5) Õpilaspileti mõõtmed on 6 x 9 cm.
(6) Õpilaspileti vorm on määrusele lisatud (lisa 1 – õpilaspileti esikülg; lisa 2 – õpilaspileti tagakülg).
§ 4. Õpilaspiletite registreerimine

(1) Õpilaspileti väljaandja nummerdab kõik väljaantud õpilaspiletid. Õpilaspileti numbriks on ”Õpilasraamatus” õpilasele eraldatud lehekülje number koos vastava õpilasraamatu köite numbriga (näiteks II-175; II/175).
(2) Õpilaspileti väljaandja on kohustatud pidama arvestust õpilaspiletite väljastamise üle.

§ 5. Õpilaspileti kehtivus

(1) Õpilaspileti kehtivust pikendatakse õppeaasta algul. Õpilaspiletile kirjutatakse õppeaasta ja klassi number. Pikendamata õpilaspilet on kehtetu. 

(2) Õpilane on kohustatud peale õpilase väljaarvamist kooli õpilaste nimekirjast õpilaspileti koolile tagastama.

(3) Kool hävitab tagastatud õpilaspileti.
§ 6. Duplikaadi väljaandmine

(1) Õpilaspileti kaotamisel esitab õpilane kooli direktorile kirjaliku avalduse õpilaspileti duplikaadi saamiseks. 

(2) Kool vormistab õpilaspileti duplikaadi sarnaselt õpilaspileti väljaandmisega.
(3) Õpilaspileti duplikaadi väljastamise hinda kinnitab Narva Linnavalitsus oma korraldusega.
§ 7. Rakendussätted

(1) Määrus jõustub alates 01.10.2008.a.
Mihhail Stalnuhhin

Õ I E N D

Määrus kehtestatakse vastavalt Haridus- ja Teadusministri 11.08.2008.a. määruse nr 44 „Õpilaspileti väljaandmise kord ja õpilaspileti vorm“ § 2 lõikele 5

Kuni 31.08.2008.a. kehtis 22.03.1999.a. Haridusministri määrus nr 17 ”Õpilaspileti väljaandmise korra ja õpilaspileti vormi kinnitamine”, millega õpilaspileti väljaandmise kord ja õpilaspileti vorm olid kinnitatud ja koolid tegutsesid vastavalt antud määrusele. Alates 01.09.2008.a. hakkas kehtima Haridus-ja Teadusministri 11.08.2008.a. määrus nr 44 ”Õpilaspileti väljaandmise kord ja õpilaspileti vorm”. Antud õigusakti § 2 lõike 5 kohaselt õpilaspileti väljaandmise üksikasjalikuma korra ja õpilaspileti vormi kehtestab kooli pidaja.
Narva linna munitsipaalsete koolide juhtidega peetud konsultatsioonide käigus jõuti arvamusele, et seni kehtinud õpilaspileti väljaandmise kord on täiesti rahuldav ja ei ole põhjust seda märgatavalt muuta. Vana määrusega kinnitatud vorm on aga uue määruse sätestatuga vastuolus.

Käesoleva määruse eelnõuga Narva Linnavalitsuse Kultuuriosakond pakub kinnitada õpilaspileti väljaandmise korra ja õpilaspileti vormi, mis vastavad Haridus- ja Teadusministri 11.08.2008.a. määrusele nr 44 „Õpilaspileti väljaandmise kord ja õpilaspileti vorm“.
Lugupidamisega

Ljubov Fomina

Juhataja asetäitja haridusalal

juhataja ülesannetes

Vladislav Iljin   359 9127

